У Вікіпедыі ёсць артыкулы пра іншых асоб з прозвішчам Юрэвіч.

**Аляксандр Юрэвіч** (нар. 8 жніўня 1979, Ліда) — беларускі футбаліст (абаронца) і трэнер. Вядомы па выступах за салігорскі «Шахцёр» і барысаўскі БАТЭ, разам з якімі стаў сяміразовым чэмпіёнам Беларусі, трохразовым уладальнікам Кубка Беларусі. За нацыянальную зборную Беларусі (2006—2011) правёў 32 матчы. З’яўляецца членам клуба Сяргея Алейнікава.

Клубная кар’ера
---------------

Выхаванец лідскага футбола, гуляў за мясцовы клуб, а ў 2000 годзе перайшоў у салігорскі «Шахцёр». У 2005 годзе выйграў чэмпіёнства з гарнякамі, быў капітанам салігорскага клуба. У ліпені 2007 года перайшоў у львоўскія «Карпаты», але не замацаваўся там і ў лютым 2008 года стаў іграком барысаўскага БАТЭ.

Доўгі час быў трывалым іграком асновы барысаўскага клуба, выступаў на пазіцыі левага або правага абаронцы. Тройчы дапамог БАТЭ прайсці ў групавы этап Лігі чэмпіёнаў, 17 снежня 2009 года забіў гол у браму «Эвертана», які дапамог барысаўчанам здабыць першую ў гісторыі гасцявую перамогу ў групавых раўндах еўракубкаў (1:0). У сезоне 2012 стаў радзей з’яўляцца на полі, саступаючы месца больш маладым ігракам.

У студзені 2014 года пакінуў БАТЭ па заканчэнні кантракта і перайшоў у «Шахцёр». У складзе «Шахцёра» заняў месца асноўнага левага абаронцы і зноў стаў капітанам каманды. У снежні 2014 года падоўжыў кантракт з салігорцамі.

У сезоне 2015 саступіў капітанства Арцёму Старгародскаму, але заставаўся трывалым іграком асновы. Звычайна гуляў левым абаронцам, але некаторы час выкарыстоваўся ў апорнай зоне. У лістападзе 2015 года зноў падоўжыў кантракт з «Шахцёрам». У сезоне 2016 быў асноўным апорным паўабаронцам каманды. У снежні 2016 года новы галоўны трэнер салігорскага клуба Алег Кубараў абвясціў, што Юрэвіч пакідае «Шахцёр». У студзені 2017 года завяршыў гульнявую кар’еру, застаўшыся ў Салігорску ў якасці трэнера.

Міжнародная кар’ера
-------------------

Гуляў за моладзевыя зборныя Беларусі, з 2006 па 2011 гады выступаў за нацыянальную зборную.

Трэнерская кар’ера
------------------

Пасля завяршэння кар’еру ў пачатку 2017 года ўвайшоў у трэнерскі штаб дубліруючага складу «Шахцёра», дзе стаў дапамагаць Сяргею Нікіфарэнку. У ліпені 2017 года, пасля прызначэння галоўным трэнерам «Шахцёра» Марака Зуба, быў пераведзены ў асноўную каманду ў якасці яго асістэнта. У студзені 2018 года зноў перайшоў на працу ў дубль.

У снежні 2019 года ўзначаліў юнацкую зборную Беларусі да 17 гадоў. Спачатку працаваў з юнакамі 2004 года нараджэння, пазней 2005 і 2006 гадоў нараджэння. Разам з апошнімі ў сакавіку 2023 года ўдзельнікаў у элітным раўндзе чэмпіянату Еўропы.

У красавіку 2023 года стаў новым галоўным трэнерам брэсцкага «Дынама» пасля адстаўкі Ігара Крывушэнкі. У верасні 2023 года па пагадненні бакоў пакінуў клуб.

Дасягненні
----------

* Беларусь 01Чэмпіён Чэмпіён Беларусі (7): 2005, 2008, 2009, 2010, 2011, 2012, 2013
* Беларусь 02Сярэбраны прызёр Срэбраны прызёр чэмпіянату Беларусі: 2016
* Беларусь 03Бронзавы прызёр Бронзавы прызёр чэмпіянату Беларусі (6): 2002, 2004, 2006, 2007, 2014, 2015
* Беларусь Уладальнік Кубка Беларусі (3): 2004, 2010, 2014
* Беларусь Уладальнік Суперкубка Беларусі (2): 2010, 2011
* Беларусь Найлепшы абаронца чэмпіянату Беларусі (2): 2005, 2010
* Беларусь У спісе 22 найлепшых футбалістаў чэмпіянату Беларусі (7): 2004, 2005, 2006, 2008, 2009, 2010, 2011
* Беларусь Уваходзіць у Клуб Сяргея Алейнікава.

Крыніцы
-------

1. ↑  Aleksandr Yurevich // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Alyaksandr Yurevich // FBref.com<a href='https://wikidata.org/wiki/Track:Q56239490'></a>
3. ↑  Александр Юревич покинул БАТЭ и перешел в "Шахтер" (руск.). *football.by* (10 студзеня 2014). Праверана 22 сакавіка 2024.
4. ↑  Котенко, Юревич, Матвейчик, Старгородский и Ковалев продлили контракты с «Шахтером» (руск.). *by.tribuna.com*.
5. ↑  Александр Юревич продлил контракт с "Шахтером" (руск.). *football.by* (17 лістапада 2015). Праверана 22 сакавіка 2024.
6. ↑  Старгородский и Юревич покинут "Шахтер" (руск.). *football.by* (15 снежня 2016). Праверана 22 сакавіка 2024.
7. ↑  Александр Юревич завершил карьеру (руск.). *football.by* (25 студзеня 2017). Праверана 22 сакавіка 2024.
8. ↑  Александр Юревич станет ассистентом Зуба (руск.). *by.tribuna.com*.
9. ↑  В солигорском «Шахтере» большие изменения в тренерском штабе (руск.). *football.by* (18 студзеня 2018). Праверана 22 сакавіка 2024.
10. ↑  Александр Юревич возглавил юношескую сборную Беларуси U-17 (руск.). *football.by* (31 снежня 2019). Праверана 22 сакавіка 2024.
11. ↑  Брестское "Динамо" объявило о подписании контрактов с тремя тренерами, в том числе с Александром Юревичем (руск.). *football.by* (19 красавіка 2023). Праверана 22 сакавіка 2024.
12. ↑  Юревич покинул пост главного тренера брестское "Динамо" (руск.). *football.by* (19 верасня 2023). Праверана 22 сакавіка 2024.

|  |  |
| --- | --- |
| ⚙️   Тэматычныя сайты | BDFA · by.tribuna.com · eu-football.info (ігрок) · FBref.com · FootballDatabase.eu · FootballFacts.ru · National Football Teams.com · Soccerway · teams.by · Transfermarkt (ігрок) · Transfermarkt (трэнер) · Прэсбол · УАФ |